JUMAL KÕNELEB
Tere tulemast taas meie seltsi!
Täna räägime tõeliselt huvitaval teemal - eks ole, Joy?
Täna räägime nimelt Taevariigist.
Taevariik. Kus see õieti asub?
Taevariik. Taevane Kuningriik.
Mitmel on arusaam,
et Taevariik on kusagil tähtede taga.
Sinna pääseme kunagi, peale surma, kui usume Jeesusesse.
Kas Piibel räägib Taevariigist nii, et see on kusagil sealpoolsuses?
Mida Piibel ütleb?
Jumal on ju nähtamatu. Teda ei näe.
Ta pole meiega füüsiliselt.
Ta on nähtamatu.
Me ei näe Teda oma silmadega, ega kuule nende kõrvadega.
Mina vähemalt pole kuulnud Teda sel kombel rääkivat.
Kus Ta siis on?
Ta on justkui teises dimensioonis.
Oleme uurinud seda ja mõelnud Taevariigi ja selle üle,
mida Jeesus selle kohta õieti ütleb.
Jeesus ütleb,
et Taevariik on ligi tulnud.
Mt. 10:7 ütleb Jeesus:
"Ja minnes kuulutage: Taevariik on lähedal!"
Teises tõlkes öeldakse lausa, et Taevariik on nüüd siin.
Juba selles kirjakohas saab selgeks, et Jeesus ei räägigi
sellisest Taevariigist, mis on sealpoolsuses, vaid muust.
Jeesus ütleb ju otse, et see on siin.
Loeme Mk.1:14: "Aga pärast Johannese vangistamist tuli Jeesus
Galileasse ja kuulutas Jumala evangeeliumi (rõõmusõnumit):
"Aeg on täis saanud (see tähendab, et Tema tulekuga sai aeg täis)
ja Jumala riik on lähedal. Parandage meelt ja
uskuge evangeeliumisse!" Uskuge seda rõõmusõnumit.
Mida see tähendab, et Taevariik on lähedal?
Kui lähedal on lähedal?
Kas nii lähedal, nagu Helsingi on Turule?
Või nagu meie elukoht Siuntio vald? Kas see on Helsingi lähedal?
Või tähendab see neid kohti, kus hetkel on ärkamisliikumine?
Või tähendab see kööki? Kas see on lähedal?
Kas Jeesus mõtleb seda? Mida see lähedal tähendab,
kui Ta ütleb, et Jumala riik on lähedal? Kus see siis on?
Kas see võib tähendada, et see on lausa siinsamas? Siin stuudios?
Just siin ja praegu, sinu ja minu vahel?
Me uurisime seda ja nagu lugesid -
American Standard Version tõlge ütleb:
Taevariik on käeulatuses.
Või Taevariik on saadaval.
See on käes. Nüüd on sügis ja me võime osta mustikaid.
Need on nüüd saadaval, või mis?
Need on saadaval. Taevariik on saadaval.
Meile kõigile. Kas mullegi? Kas Taevariik on saadaval minulegi?
Siin lähedal. Mulle?! Uurisin seda edasi.
Raamattu Kansalle (1987) tõlkes loeme: "Taevariik on nüüd siin."
See tuleb veelgi lähemale. Siin.
Isegi nii, et Mt.10:7 ütleb Jeesus ka jüngritele:
"Minge ja kuulutage, et see on siin."
Kas see tähendab, et see on seal, kus on Jeesus?
Seal on Jumala riik. Kus iganes on Jeesus, seal on Jumala riik.
Lk. 17:20 küsivad variserid Jeesuselt:
Millal Jumala riik tuleb?
Millal see tuleb? Millal kõik need imelised lubadused täituvad?
Millal see tuleb? Seda küsin minagi! Ja Tema vastas neile:
"Jumala riik ei tule ettearvatavalt ega öelda:
"Ennäe, siin!" või "Seal!", sest ennäe,
Jumala riik on teie seas!"
Siin! Jumala riik on seespidi teie sees.
Mis asi see Jumala riik siis on? Ta ütleb, et Taevariik on lähedal,
see on saadaval, see on käes, see on siin, see on meis.
Mis seeTaevariik on? Mida Ta öelduga mõtleb?
Milline see Jumala riik on?
Selge on, et Piibel ja Jeesus ei räägi siin
igavesest Teavasest kodust,
mis on kusagil kaugel. Jeesus räägib Kuningriigist,
mis Tema maa peale tulekuga on siin.
Siis on see siin.
See on siin stuudios, see on meis. Sellest tahame me täna rääkida.
Suur ilmutus, mis meilegi on veel üsna uus.
Selles mõttes, et see on nii suur asi.
Mõelda, et Jumala riik on tõesti meis.
Mis see siis on ja milline see on?
Mida Ta selle Jumala riigi all mõtleb?
On selge, et Ta tuli seda meile rääkima kui rõõmusõnumit.
See on hea sõnum ja Ta ütleb jüngritele, et seda tuleb rääkida.
Ta ei saatnud jüngreid lihtsalt jutlustama evangeeliumi,
vaid kuulutama, et Taevariik on lähedal. Tevariik oligi Tema sõnumi tuum.
Et see on nüüd siin.
Ma pean nüüd saama teada, mis see Taevariik on.
Igatahes ei tähenda see kuldseid tänavaid. See on midagi muud.
Mida Piibel ütleb? Uurime jälle.
Kõigi asjadega on oluline uurida, mida Jumala Sõna selle kohta ütleb.
Sõna selgitab ennast ise. Sõna on parim tugi ja abi,
kui me mingi asja tähenduse üle mõtleme.
Ka selles asjas õpetab Sõna ise meid.
Jeesus ise õpetab, mis see Kuningriik on.
Rm.14:17 "Jumala riik ei ole ju söömine ega joomine,
vaid õigus ja rahu ja rõõm Pühas Vaimus."
Õigus, rahu ja rõõm Pühas Vaimus.
Kas see pole meeletult vinge -
just see, mida inimesed igatsevad ja otsivad.
Õigus - see et oleme õiges seisundis Jumala palge ees,
ega pea tundma mingit süüd ega häbi.
Võime teada, et meid on vastu võetud.
Sõna "õigus" tähendabki õiget staatust, seisundit Jumala ees.
Selline olukord Jumala silmis,
nagu ma poleks kunagi Jumala ees pattu teinud.
Jeesus on pesnud mind puhtaks ja ma olen Kristuses.
Jumal näeb mind Kristuses puhtana. Ta näeb mind kõlblikuna.
Mitte sellena, kes mina olen, vaid mida Jeesus on minu eest teinud.
Ma saan rõõmustada, sest ma olen õige. Õigus, rahu...
Ka rahu on miski, mida inimesed igatsevad. Selle on Jeesus andnud.
Ta ütleb: Oma rahu ma jätan teile.
Sõna "rahu" on heebea keeles Shalom!
See tähendab täiust,
ka vajaduste täitumist, midagi pole puudu ega katki.
Ka tervist. Ja siis veel rõõm Pühas Vaimus.
Kõik see on Jumala riik. See on siin, meie sees.
Jumala riik on Jumala Kuningriik. Tema on selle Kuningas.
See on Tema riik, kõik see, mis Tema on,
Tema omadused, Jeesuse omadused.
Jeesuse rahu, rõõm, armastus, vägi,
tervis, hoolekanne ja õigus.
See on kõik, mida Jeesus omab, oskab, saab teha,
kõik mis Tal on.
Taevariik, Jeesuse Kuningriik.
Issand ütleb, et kui Ta suri meie eest
ja tõusis surnuist üles,
nüüd elab ja on meiega.
Mitte üksnes Tema, vaid kõik see, mis Ta on ja omab ja oskab.
Kogu Tema Kuningriik on nüüd siin.
Kogu Tema Kuningriik! Kas see võib tõesti tõsi olla?
Kl.1:13 on selle kohta imeline tõotus. Öeldakse tõesti nii:
"Kes meid on kiskunud välja pimeduse meelevallast ja asetanud
oma armsa Poja kuningriiki."
Siin öeldakse, et Ta on juba päästnud meid pimeduse meelevallast
ja asetanud oma armsa Poja kuningriiki.
Ei öelda, et omal ajal Ta asetab Kristuses surnud Tema riiki.
Siin on mineviku vorm. Ta on asetanud iga uskliku juba nüüd
oma armsa Poja kuningriiki. Pimedusest valgusesse.
Lootusetusest lootusesse, ebausust usku,
rahutusest rahusse, masendusest rõõmu.
Taevariik on midagi palju suuremat. See on siin ja praegu,
me ei pea ootama seda päeva, kui omal ajal pääseme Taevariiki,
kus meil on rõõm ja rahu. Muidugi, seal on igavene rõõm,
aga Sa võid maitsta seda juba nüüd, siin maa peal,
sest Jeesus on tulnud ja asetanud sind juba Jumala riiki.
See on seestpidi meie sees.
Võime juba nüüd kogeda, mis Jumala riigis on.
Olete kindlasti märganud, et ma olen lapsemeelne ja tahan alati
konkreetseid pilte neist asjust, sest muidu ma neid ei mõista.
Seda asja mõeldes, meenus mulle Piilupart Donald.
Donaldi koomiksis on selline tegelane, kelle nimi on Eta Beta.
Ta on Miki Hiire sõber, kes esineb selles koomiksis väga harva.
Eta Beta elab teises reaalsuses, ta on tegelane tulevikust.
Vahel tuleb ta sealt Miki Hiire juurde Pardilinna. Ta suudab reisida
Pardilinna füüsilisest reaalsusest teise, oma reaalsusesse.
Paralleelreaalsusesse.
Kas Teavariik on veidi selle sarnane?
Ka Leidur Leo oskab teha sellise aparaadi,
mille nuppe vajutades saab minna ühest reaalsusest teise.
Miki vaenlane tabas selle ära ja panka röövides põgenes
politsei eest nupuvajutusega paraleelreaalsusesse.
Politsei ei suutnud teda leida.
Kas Taevariik võib olla veidi sarnane? Nagu paralleelreaalsus?
Teine dimensioon, mida me nende silmadega ei näe,
aga mis siiski on siin meiega kogu aeg.
Riik, mille reaalsust me saame Jeesuse ja palve kaudu maitsta.
Või Sõna kaudu.
Kas see polegi palve mõte?
Et saame kontakti Jeesuse ja Taevariigiga,
Tema rõõmu, rahuga.
Saame täituda Tema rahu, rõõmu ja väega. Ja võtta vastu tervenemist.
See on asi, milles mitmed eksivad.
Teadusemaailmgi räägib, et ainuke reaalsus on see,
mida me silmadega näeme, kõrvadega kuuleme ja
oma meeltega tunnetame. Kuid kas see on ikka nii?
Piibel räägib hoopis teist juttu.
Piibel on täis lugusi ingleist, Taevariigist ja selle ilmumisest maa peal.
Vanast Testamendist Ilmutuse raamatuni.
Eriti Ilmutuse raamatus.
Piibel näitab, et on teinegi reaalsus selle
füüsilise dimensiooni teisel pool.
Piibli järgi on see reaalsem ja püsivam kui see,
millest me nii kõvasti kinni hoiame.
Piibel ütleb, et kõik see, mida praegu näeme, kaob.
Jumala Sõna ja Tema Kuningriik püsivad igavesti.
Kui me haarame neist asjust palve kaudu või Sõna lugedes,
haarame Jumala riigist ja toetume millelegi, mis püsib igavesti.
Oleme ka näinud, et Taevariik võib tungida läbi, meie ellu.
Ja olla läbi meie elu ka õnnistus kogu meid ümbritsevale.
Kui me pääseme sinna sisse.
Näide Eta Betast oli väga hea.
Jeesus ise ütles nii: Taevariik on laste sarnaste päralt.
Siis see sobib mulle! Just.
Mt.18:3 "Kui te ei pöördu ega saa kui lapsed,
ei pääse te taevariiki!"
Ta ei ütle, et ainult lapsed pääsevad. Laste sarnased.
Mida Ta selle all mõtleb?
Ma usun, et Ta peab silmas neid, kes alanduvad ja lihtsalt usuvad,
et see on olemas. Nagu Peeter Paani Eikunagimaa.
Sina pääsevad vaid need, kes usuvad sellesse.
Taevariiki pääsevad need, kes lapsemeelselt usuvad Jeesusesse.
Usuvad lapsemeelselt Jumala lubadusi.
Lapsemeelselt usuvad, et see on tõesti nüüd siin.
Et see õigus, rahu ja rõõm kuuluvad nüüd mulle.
Ma võin seda ammutada, ma võin sellega täituda,
ma võin seda juba nüüd,
ega pea ootama päeva, mil kunagi pääseme sinna.
Selles ajas me vajame seda õigust. Siin ja praegu me vajame rahu, rõõmu.
Tervist, abi majandusküsimustes.
Ja hoolitsust selles ajas.
Sealpoolsuses on kõige eest juba hoolt kantud.
Me vajame seda kõike ja Jumala riiki siin.
Sellepärast Jeesus ütles, et minge ja kuulutage, et Taevariik on ligi tulnud.
Hb.10:19 "Vennad (õed),
et meil on siis Jeesuse vere varal julgus sisse minna
kõige pühamasse paika."
See tähendab, et täiesti Tema lähedale, Tema troonini.
Tema südame lähedale.
Jeesuse vere kaudu on meil sissepääs kõige pühamasse paika.
Ef.3:12 "Kelle sees (Kristuses)
usu läbi temasse on meil julgus ja usaldav ligipääs Jumalale."
Jeesuse kaudu on meil julgus
ja sissepääs trooni juurde. Võime julgusega tulla Tema juurde.
Kas loen veel? - Loe pealegi.
Kiri Efeslastele räägib sellest palju.
Vaatame Ef. 2:12
"Teie olite tol ajal ilma Kristuseta, kaugel eemal
Iisraeli kodakondsuse õigusest ja võõrad tõotuselepingule,
teil ei olnud lootust ega Jumalat siin maailmas.
Nüüd aga Kristuses Jeesuses olete teie,
kes te varem olite Jumalast võõrdunud,
saanud lähedaseks Kristuse vere läbi.
Sest tema on meie rahu, kes on mõlemad liitnud üheks ja lõhkunud
maha vaheseina..." See tähendab vaenu.
"...oma ihu kaudu, kui ta muutis kehtetuks käskude Seaduse,
et luua eneses need kaks üheksainsaks uueks inimeseks,
tehes rahu, ning et lepitada Jumalaga mõlemad
ühesainsas ihus risti kaudu, surmates risti peal vaenu.
Ta on tulnud ja kuulutanud rõõmusõnumit rahust teile,
kaugelolijaile, ja rahu lähedalolijaile,
sest tema läbi on meil mõlemal ühesainsas Vaimus ligipääs Isa juurde.
Järelikult ei ole te nüüd enam võõrad ja majalised,
vaid pühade kaaskodanikud ja Jumala kodakondsed."
Vaen on murtud, eraldav vahesein minu ja Jumala vahelt on lõhutud.
Ma pole enam kaugel, ma ei ole enam kodanikuõiguseta,
mulle kehtivad lubadused.
Ma pole enam lootuseta ega ilma Jumalata maailmas.
Ma olen Tema perekonnaliige, olen pääsenud Jeesuse veres lähedale.
Ma olen pühade kaaskodanik ja Jumala kodakondne. Halleluuja!
Eesriie on rebitud pooleks.
See on ära võetud minu ja Jumala vahelt.
Minu ja Taevariigi vahel pole enam mingit takistust.
Jeesus eemaldas täiesti takistused.
Kas ma saan rääkida veel ühe veidra loo?
Mängime, et siin on Jumalariik
ja Jeesus koos kõigega, mis Tal on, mis Ta oskab ja kes Ta on.
Kõik see imeline armastus, rõõm ja tervis ja hoolitsus.
Kõik, mis Taevariigis on - abi meie igapäevaseks eluks.
See kõik on siin, ja teisel pool olen mina, tavaline inimene.
Ma vajan igasugust abi ja just seda, mis Tal on, oma igapäevaelus,
lastekasvatuses, abielus, majanduslikes oluordades,
tervise osas. Ja siin vahel on miski.
Piibel ütleb, et on üks asi, mis eraldab meid Jumalast.
See on patt. Patt eraldab meid Jumalast.
Siin see on ja ma ei pääse sinna,
vaatamata, et vajan kõike seda ja tahan nii väga sinna.
Palvetan ega saa vastuseid.
Mida ma teen? Jumal ise leidis sellele vastuse.
Ta saatis Jeesuse, ainusündinud Poja, kes kandis selle patu.
Ta võttis selle patu ja viis selle ristile.
Ta lahendas kogu patuprobleemi ja vaheseina ei ole enam seal.
Minu ja Jumala vahel pole enam mitte midagi. Mitte mingit takistust.
Jeesus on 2000 aastat tagasi surnud ja Ta ei pea surema üha uuesti.
See on sündinud ja mina saan minna Jumala juurde.
Tema täidab minu vajadused. Ta hoolitseb minu eest.
Taevariik tulvab minu ellu, minu ihusse, majandusasjadesse.
Praegusel hetkel võid sinagi võtta vastu kõik, mis Jumalal on.
Kogu Taevariik võib täita toa, kus sa istud.
Kogu su elu, südame ja kõik, mis sul on. Võta ainult vastu!
Ava lihtsalt oma süda ja see on seal.
Usu julgelt! Taevariik on lähedal, kui usud Jeesusesse.
Kui sa veel ei usu Jeesusesse, võta Ta vastu ja Taevariik tuleb su ellu.
Tänu, issand, et Sa õnnistad igat vaatajat, kes on siiani valesti mõistnud,
et Taevariik on kaugel. Ei. See on nüüd siin.
Ole õnnistatud! Tulgu Taevariik su ellu väelisel viisil.
Täiesti uuel moel. Jeesuse nimel.
Kui soovid toetada Taevas TV7 tööd,
pea meeles, et Jumal armastab rõõmsat andjat.
Andmine on õnnistuseks ka sulle enesele. Kes annab, see saab.
Helistades TV7 Eesti numbril 900 1777 annetad 7 eurot.
Võid ka annetada kontonumbritele, mida näed peagi ekraanil.
Ole õnnistatud ja tulgu Taevariik ka Sinu ellu! Aamen.
Swedbank 221048388411 SEB 10220109461019 Saaja: Taevas TV7
Tõlge: Meeli Martin